cyanic-selkie/wikianc huggingface dataset:
২০২২ ফিনালিসসিমা
দলীয় সদস্য
এই আসরে অংশগ্রহণকারী দলদ্বয় সর্বোচ্চ ২৩ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক। প্রতিটি খেলোয়াড়ের জন্য তালিকাভুক্ত অবস্থানটি ফিফা দ্বারা আনুষ্ঠানিক ম্যাচ প্রতিবেদনের তালিকা অনুযায়ী উল্লেখ করা হয়েছে। প্রতিটি খেলোয়াড়ের উল্লিখিত বয়স ২০২২ সালের ১লা জুন (এই আসর আয়োজনের দিন) অনুযায়ী উল্লেখ করা হয়েছে। খেলোয়াড়দের একাধিক জাতীয়তা থাকতে পারে যা ফিফা ভুক্ত নয়। কোচদের ক্ষেত্রে উল্লিখিত পতাকা তাদের নিজস্ব জাতীয় দলের চেয়ে আলাদা জাতীয়তার হতে পারে।
ইতালি
ম্যানেজার: রোবের্তো মানচিনি
২০২২ সালের ২৩শে মে তারিখে ইতালি ৩৯ সদস্যের প্রাথমিক দল ঘোষণা করেছিল। অতঃপর ২৭শে মে তারিখে ৮ জন খেলোয়াড়কে যুক্ত করে এবং আঘাতের কারণে দোমেনিকো বেরার্দি এবং আন্দ্রেয়া পিনামোন্তির নাম প্রত্যাহার করে ৪৫ সদস্যের প্রাথমিক দল ঘোষণা করেছিল। অতঃপর ৩০শে মে তারিখে ইতালি এই আসরের জন্য চূড়ান্ত দল ঘোষণা করেছে।
আর্জেন্টিনা
ম্যানেজার: লিওনেল স্কালোনি
২০২২ সালের ১৩শে মে তারিখে আর্জেন্টিনা ৩৫ সদস্যের প্রাথমিক দল ঘোষণা করেছিল। অতঃপর ২০শে মে তারিখে ৬ জন খেলোয়াড়ের নাম প্রত্যাহার করে ২৯ সদস্যের প্রাথমিক দল ঘোষণা করেছিল। অতঃপর ১লা জুন তারিখে আর্জেন্টিনা এই আসরের জন্য চূড়ান্ত দল ঘোষণা করেছে।
পরিচিতি
২০২২ সালের ২২শে মার্চ উয়েফা এই ম্যাচের পৃষ্ঠপোষকের নামের পাশাপাশি ম্যাচটির নাম প্রকাশ করেছিল। এই ম্যাচটি "ফিনালিসসিমা" নামে পরিচিত ছিল। লোগোটি লরেল পুষ্পস্তবক, শ্রেষ্ঠত্ব এবং বিজয়ের প্রতীকের উপর ভিত্তি করে তৈরি করা হয়েছিল। একই সাথে লোগোতে প্রতিযোগী দেশদ্বয়ের রঙে ফিতা সংযুক্ত করা হয়েছিল; বাম দিকে ইতালির ত্রিরঙ এবং ডান দিকে আর্জেন্টিনার আলবিসেলেস্তের রঙ। উপরন্তু বিশ্বের সবচেয়ে মূল্যবান ধাতু প্লাটিনাম এবং স্বর্ণের বেশ কয়েকটি ফিতা রয়েছে, যা ম্যাচের তাৎপর্যকে নির্দেশ করে। উয়েফার মতে, ফিতাগুলো "কনমেবল এবং উয়েফার মধ্যে দৃঢ় বন্ধন এবং তাদের ভৌগোলিক অঞ্চলের বাইরে ফুটবলের বিকাশের প্রতি তাদের প্রতিশ্রুতির প্রতীক"।
টিকিট
এই ম্যাচের জন্য স্টেডিয়ামের ধারণক্ষমতা ছিল ৮৬,০০০, যার মধ্যে উয়েফার মাধ্যমে প্রথম আসা, প্রথম-পরিবেশনের ভিত্তিতে ভক্ত এবং সাধারণ জনগণের কাছে টিকিট বিক্রি করা হয়েছিল। ২০২২ সালের ২৪শে মার্চ থেকে উপলব্ধ, টিকিটগুলো চারটি মূল্য বিভাগে উপলব্ধ ছিল: ২৫ ইউরো, ৪০ ইউরো, ৫৫ ইউরো এবং ৯০ ইউরো।
ম্যাচ কর্মকর্তা
২০২২ সালের ৩০শে মে তারিখে, ৩৭ বছর বয়সী চিলির রেফারি পিয়েরো মাসাকে এই ম্যাচের জন্য রেফারি হিসেবে ঘোষণা করা হয়েছিল, যাকে কনমেবল এবং উয়েফা যৌথভাবে নিয়োগ দিয়েছিল। মাজা ২০১৮ সাল থেকে ফিফার রেফারি ছিলেন, যদিও ম্যাচটি রেফারি হিসেবে আন্তর্জাতিক ক্রীড়ানুষ্ঠানে তার প্রথম ম্যাচ ছিল। তবে, মাজা এর আগে ২০১৯ কোপা আমেরিকায় চতুর্থ রেফারি এবং সহকারী ভিডিও সহকারী রেফারি হিসেবে কাজ করেছিলেন, এর পাশাপাশি তিনি ২০১৯ ফিফা অনূর্ধ্ব-১৭ বিশ্বকাপের ভিডিও সহকারী রেফারির দায়িত্ব পালন করেছিলেন। তার সহকর্মী ক্রিস্তিয়ান শিয়েমান এবং ক্লাউদিও রিওস এই ম্যাচের সহকারী রেফারি হিসেবে কাজ করেছিলেন। স্পেনীয় রেফারি হেসুস গিল মানসানো চতুর্থ রেফারি হিসেবে দায়িত্ব পালন করেছেন, তার স্বদেশী আলেহান্দ্রো এর্নান্দেস এর্নান্দেস এবং হুয়ান মার্তিনেস মুনুয়েরা যথাক্রমে ভিডিও সহকারী রেফারি এবং সহকারী ভিডিও সহকারী রেফারির দায়িত্ব পালন করেছেন। পর্তুগালের তিয়াগো মার্তিন্সও সহকারী ভিডিও সহকারী রেফারি হিসেবে ছিলেন।
ম্যাচ
ম্যাচের নিয়ম
শম্ভুগঞ্জ রেলওয়ে স্টেশন
শম্ভুগঞ্জ রেলওয়ে স্টেশন বাংলাদেশের ময়মনসিংহ বিভাগের ময়মনসিংহ জেলার ময়মনসিংহ সদর উপজেলায় অবস্থিত একটি রেলওয়ে স্টেশন।
ইতিহাস
১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল, গৌরীপুর-ভৈরববাজার রেললাইন স্থাপন করে। এসময় শম্ভুগঞ্জ রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।
পরিষেবা
শম্ভুগঞ্জ রেলওয়ে স্টেশন চলাচলকারী ট্রেনের তালিকা নিম্নে দেওয়া হলো:
ভারতের উপরাষ্ট্রপতি নির্বাচন, ১৯৫২
১৯৫২ সালে প্রথম ভারতীয় উপরাষ্ট্রপতি নির্বাচন অনুষ্ঠিত হয়। সর্বপল্লী রাধাকৃষ্ণণ প্রথম উপরাষ্ট্রপতি হিসেবে বিনা প্রতিদ্বন্দ্বিতায় নির্বাচিত হন। নির্বাচনে একাধিক প্রার্থী প্রতিদ্বন্দ্বিতা করলে, ভোটটি ১২ মে ১৯৫২-এ অনুষ্ঠিত হতো।
ফলাফল
ইলেক্টোরাল কলেজে লোকসভা এবং রাজ্যসভার ৭৩৫ জন সদস্য ছিল। সেখানে দুজন প্রার্থী ছিলেন যারা তাদের মনোনয়ন জমা দিয়েছিলেন, এস. রাধাকৃষ্ণণ এবং জনাব শাইক খাদির হুসেন। খাদির হোসেনের মনোনয়ন বাতিল করেন রিটার্নিং কর্মকর্তা। যেহেতু তিনিই এখন একমাত্র প্রার্থী ছিলেন, তাই ডক্টর রাধাকৃষ্ণণকে ২৫ এপ্রিল ১৯৫২ সালে উপরাষ্ট্রপতি পদে বিনা প্রতিদ্বন্দ্বিতায় নির্বাচিত ঘোষণা করা হয়।
একরামুল আলম
অধ্যক্ষ একরামুল আলম বাংলাদেশ জাতীয়তাবাদী দলের রাজনীতিবিদ ও নাটোর-৪ (গুরুদাসপুর-বড়াইগ্রাম) আসনের সাবেক সাংসদ। তিনি ১৫ ফেব্রুয়ারি ১৯৯৬ সালের জাতীয় নির্বাচনে সংসদ সদস্য নির্বাচিত হয়েছিলেন।
জন্ম ও প্রাথমিক জীবন
একরামুল আলম নাটোর জেলার বড়াইগ্রাম উপজেলায় জন্মগ্রহণ করেন।
রাজনৈতিক ও কর্মজীবন
একরামুল আলম বনপাড়া ডিগ্রি কলেজের প্রতিষ্ঠা লগ্ন থেকেই অধ্যক্ষ ছিলেন। তিনি বড়াইগ্রাম উপজেলা বিএনপির সভাপতি ও উপজেলা চেয়ারম্যান ছিলেন। তিনি বিএনপির প্রার্থী হিসেবে নাটোর-৪ (গুরুদাসপুর-বড়াইগ্রাম) আসন থেকে ১৫ ফেব্রুয়ারি ১৯৯৬ সালের ষষ্ঠ জাতীয় নির্বাচনে সংসদ সদস্য নির্বাচিত হয়েছিলেন।
মৃত্যু
অধ্যক্ষ একরামুল আলম ২৭ নভেম্বর ২০১৫ সালে মৃত্যুবরণ করেন।
ব্রায়ান মোয়া
ব্রায়ান হোসে ভেলাস্কেস মোয়া (Brayan Moya; জন্ম: ১৯ অক্টোবর ১৯৯৩; ব্রায়ান মোয়া নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে অ্যাঙ্গোলার পেশাদার ফুটবল লীগের শীর্ষ স্তর জিরাবোলার ক্লাব প্রিমেইরো দে আগোস্তো এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।
২০২১ সালে, মোয়া হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। এরপূর্বে ২০১৯ সালে তিনি হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ৫ ম্যাচে ২টি গোল করেছেন। দলগতভাবে, মোয়া এপর্যন্ত ২টি শিরোপা জয়লাভ করেছেন, যার উভয়ই ওলিম্পিয়ার হয়ে জয়লাভ করেছেন।
প্রারম্ভিক জীবন
ব্রায়ান হোসে ভেলাস্কেস মোয়া ১৯৯৩ সালের ১৯শে অক্টোবর তারিখে হন্ডুরাসের সান আন্তোনিও দে ওরিয়েন্তেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মোয়া জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।
মহীপাল রেলওয়ে স্টেশন
মহীপাল রেলওয়ে স্টেশন হল পূর্ব রেলওয়ে র মালদা রেল বিভাগে অবস্থিত একটি হল্ট রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
ইতিহাস
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
গাঁজা ও ক্রীড়া
ক্রীড়াবিদদের দ্বারা গাঁজার ব্যবহার অনেক ক্রীড়া কমিশন দ্বারা নিষিদ্ধ করা হয়েছে। যাইহোক, কেউ কেউ তাদের নীতি শিথিল করেছে কারণ এর ব্যবহারের প্রতি সামাজিক মনোভাব পরিবর্তিত হয়েছে। নিষেধাজ্ঞা " অ্যান্টি-ডোপিং-এ সবচেয়ে বিতর্কিত বিষয়গুলির মধ্যে একটি"।
গাঁজার কার্যক্ষমতা-বর্ধক প্রভাবের বিষয়ে কোন বৈজ্ঞানিক ঐকমত্য নেই, একটি ২০১৮ সালের গবেষণাপত্রে প্রতিবেদন করা হয়েছে "কার্যক্ষমতা-বর্ধক ওষুধ হিসাবে গাঁজা ব্যবহারের কোন প্রমাণ নেই"। এর ব্যবহার নিষিদ্ধ করার জন্য উদ্ধৃত অন্যান্য কারণগুলির মধ্যে রয়েছে প্রতিযোগিতার মধ্যে আঘাতের ঝুঁকি এবং গাঁজা ব্যবহারকারীরা ভাল রোল মডেল নয় এমন বিষয়গত দৃষ্টিভঙ্গি।
গাঁজা পরীক্ষা নির্মূল করার জন্য কলগুলি এসেছে ভাল ব্যথা ব্যবস্থাপনা এবং আফিমের ব্যবহার কমানোর দৃষ্টিকোণ থেকে। ইউজিন মনরো এবং ডেরিক মরগানের মতো ক্রীড়াবিদরা আঘাতের চিকিত্সা এবং প্রতিরোধের সম্ভাব্যতা সম্পর্কে আরও তদন্তের আহ্বান জানিয়েছেন।
মহম্মদ সোহরাব (মুর্শিদাবাদের রাজনীতিবিদ)
মহম্মদ সোহরাব হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পাঁঁচবার পশ্চিমবঙ্গ বিধানসভার সদস্য হিসেবে নির্বাচিত হয়েছিলেন। এছাড়া তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় ভারতীয় জাতীয় কংগ্রেস পরিষদীয় দলনেতা হিসেবে দায়িত্ব পালন করেছেন।
রাজনৈতিক জীবন
মহম্মদ সোহরাব ১৯৬৯ সালে প্রথমবারের মত সুতি থেকে পশ্চিমবঙ্গ বিধানসভার সদস্য হিসেবে নির্বাচিত হন। এরপর ১৯৭১ সালে তিনি টানা দ্বিতীয়বারের মত সুতি বিধানসভা কেন্দ্রের বিধায়ক হিসেবে নির্বাচিত হন। ১৯৭৭ সালে তিনি তৃতীয়বারের মত সুতি বিধানসভা কেন্দ্রের বিধায়ক হিসেবে নির্বাচিত হন।
১৯ বছর পর ১৯৯৬ সালে মহম্মদ সোহরাব চতুর্থবারের মত সুতি থেকে পশ্চিমবঙ্গ বিধানসভার সদস্য হিসেবে নির্বাচিত হন। এরপর, ২০১১ সালে জঙ্গিপুর বিধানসভা কেন্দ্রের বিধায়ক হিসেবে নির্বাচিত হন। ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় ভারতীয় জাতীয় কংগ্রেস পরিষদীয় দলনেতা হিসেবে দায়িত্ব পালন করেন।
তিনি পূর্বে ভারতীয় জাতীয় কংগ্রেসের রাজনীতির সাথে যুক্ত থাকলেও ২০১৬ সালের ১৯ সেপ্টেম্বর তিনি সর্বভারতীয় তৃণমূল কংগ্রেসে যোগদান করেন।
আমান্ডা হেন্ড্রিক
আমান্ডা হেন্ড্রিক (জন্ম ১০ ফেব্রুয়ারি ১৯৯০) একজন স্কটিশ ফ্যাশন মডেল।
জীবনের প্রথমার্ধ
হেনড্রিক এয়ারড্রি, স্কটল্যান্ডে জন্মগ্রহণ করেন এবং এয়ারড্রি একাডেমিতে পড়াশোনা করেছেন।
মডেলিং ক্যারিয়ার
তিনি হার্ভে নিকোলসের ২০০৯ সালের বসন্ত শোতে উপস্থিত ছিলেন।
২০১১ সালে অনলাইন খুচরা বিক্রেতা ড্রপ ডেড পোশাকের বিজ্ঞাপনের একটি ধারাবাহিক যা তার "কম ওজনের" ইমেজ বহন করে বিজ্ঞাপন স্ট্যান্ডার্ড কর্তৃপক্ষ কর্তৃক "সামাজিকভাবে দায়িত্বজ্ঞানহীন" বলে গণ্য করা হয়েছিল এবং অপসারণের আদেশ দেওয়া হয়েছিল।
১৮০৮
১৮০৮ গ্রেগরীয় বর্ষপঞ্জির একটি অধিবর্ষ।
জানুয়ারি-মার্চ
১ জানুয়ারি ১৮০৮ খ্রীস্টাব্দঃ এই দিনে মার্কিন যুক্তরাষ্ট্রে দাস আমদানীর উপর নিষেধাজ্ঞা আরোপ করা হয়।
হ্যারি ম্যাগুয়ার
জেকব হ্যারি ম্যাগুয়ার (Harry Maguire; জন্ম: ৫ মার্চ ১৯৯৩; হ্যারি ম্যাগুয়ার নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
ইংরেজ ফুটবল ক্লাব শেফিল্ড ইউনাইটেডের যুব পর্যায়ের হয়ে খেলার মাধ্যমে ম্যাগুয়ার ফুটবল জগতে প্রবেশ করেছেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১১–১২ মৌসুমে, শেফিল্ড ইউনাইটেডের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি চার মৌসুম অতিবাহিত করেছেন; শেফিল্ড ইউনাইটেডের হয়ে তিনি ১৩৪ ম্যাচে ৯টি গোল করেছেন। অতঃপর ২০১৪–১৫ মৌসুমে তিনি প্রায় ৩ মিলিয়ন ইউরোর বিনিময়ে হাল সিটিতে যোগদান করেছেন, মাঝে তিনি এক মৌসুমের জন্য ধারে উইগান অ্যাথলেটিকের হয়ে খেলেছেন। হাল সিটিতে তিন মৌসুম অতিবাহিত করার পর প্রায় ১৪ মিলিয়ন ইউরোর বিনিময়ে ইংরেজ ক্লাব লেস্টার সিটির সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৭৬ ম্যাচে ৫টি গোল করেছেন। ২০১৯–২০ মৌসুমে, তিনি প্রিমিয়ার লিগের ইতিহাসে রক্ষণভাগের খেলোয়াড়ের জন্য রেকর্ড স্থানান্তর ফি ৮০ মিলিয়ন ইউরোর বিনিময়ে লেস্টার সিটি হতে ম্যানচেস্টার ইউনাইটেডে যোগদান করেছেন।
২০১২ সালে, ম্যাগুয়ার ইংল্যান্ড অনূর্ধ্ব-২১ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। ইংল্যান্ডের বয়সভিত্তিক দলের হয়ে খেলার ৫ বছর পর, তিনি ২০১৭ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ৩৭ ম্যাচে ৪টি গোল করেছেন। তিনি ইংল্যান্ডের হয়ে এপর্যন্ত ২০১৮ ফিফা বিশ্বকাপ এবং উয়েফা ইউরো ২০২০-এ অংশগ্রহণ করেছেন, যার মধ্যে ২০১৮ সালে গ্যারেথ সাউথগেটের অধীনে ফিফা বিশ্বকাপের চতুর্থ স্থান অধিকার করেছেন। ব্যক্তিগতভাবে, ম্যাগুয়ার বেশ কিছু পুরস্কার জয়লাভ করেছেন, যার মধ্যে টানা তিন মৌসুম শেফিল্ড ইউনাইটেডের বর্ষসেরা খেলোয়াড় এবং ২০১৭–১৮ মৌসুমের লেস্টার সিটির বর্ষসেরা খেলোয়াড়ের পুরস্কার জয় অন্যতম।
প্রারম্ভিক জীবন
জেকব হ্যারি ম্যাগুয়ার ১৯৯৩ সালের ৫ই মার্চ তারিখে ইংল্যান্ডের শেফিল্ডে জন্মগ্রহণ করেছেন এবং সেখানেই তার শৈশব অতিবাহিত করেছেন। তার লরেন্স ম্যাগুয়ার এবং জো ম্যাগুয়ার নামে দুই ভাই রয়েছে, তারা উভয়ই পেশাদার ফুটবল খেলোয়াড়।
আন্তর্জাতিক ফুটবল
ম্যাগুয়ার ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১২ সালের ১৩ই নভেম্বর তারিখে তিনি উত্তর আয়ারল্যান্ড অনূর্ধ্ব-২১ দলের বিরুদ্ধে ম্যাচে ইংল্যান্ডের বয়সভিত্তিক দলের হয়ে আন্তর্জাতিক পর্যায়ে একমাত্র ম্যাচে অংশগ্রহণ করেছেন।
২০১৭ সালের ৮ই অক্টোবর তারিখে, মাত্র ২৪ বছর ৭ মাস ৩ দিন বয়সে, ডান পায়ে ফুটবল খেলায় পারদর্শী ম্যাগুয়ার লিথুয়ানিয়ার বিরুদ্ধে অনুষ্ঠিত ২০১৮ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটি ইংল্যান্ড ১–০ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে ম্যাগুয়ার সর্বমোট ৩ ম্যাচে অংশগ্রহণ করেছেন। জাতীয় দলের হয়ে অভিষেকের ৮ মাস ২৯ দিন পর, ইংল্যান্ডের জার্সি গায়ে প্রথম গোলটি করেন; ২০১৮ সালের ৭ই জুলাই তারিখে, সুইডেনের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন, একই সাথে ফিফা বিশ্বকাপে তার প্রথম গোল।  ২০২০ সালের ১২ই নভেম্বর তারিখে, তিনি প্রজাতন্ত্রী আয়ারল্যান্ডের বিরুদ্ধে এক প্রীতি ম্যাচে ইংল্যান্ডের হয়ে প্রথমবারের মতো অধিনায়কের দায়িত্ব পালন করেন, ম্যাচটি ইংল্যান্ড ৩–০ গোলের ব্যবধানে জয়লাভ করেছিল, যেখানে তিনি ম্যাচের প্রথম গোলটি করেছেন।
ম্যাগুয়ার রাশিয়ায় অনুষ্ঠিত ২০১৮ ফিফা বিশ্বকাপের জন্য গ্যারেথ সাউথগেটের অধীনে ঘোষিত ইংল্যান্ড দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৮ই জুন তারিখে, তিনি তিউনিসিয়ার বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন, তিনি ম্যাচের ৯১তম মিনিটে হ্যারি কেনের দ্বিতীয় গোলে অ্যাসিস্ট করেছেন।   উক্ত বিশ্বকাপে তিনি ৭ ম্যাচে ১টি গোল করেছেন।
ড্যাশক্যাম (লোমহর্ষক চলচ্চিত্র)
ড্যাশক্যাম হল ২০২১ সালের রব স্যাভরা পরিচালিত এবং জেমা হার্লি, স্যাভওএবং জেড শেফার দ্বারা রচিত জেসন ব্লুমের ব্লুমহাউস প্রোডাকশন ব্যানারের অধীনে ডগলাস কক্স এবং স্যাভেজের সাথে প্রযোজিত ইংরেজি ভাষার একটি কম্পিউটার স্ক্রিন লোমহর্ষক চলচ্চিত্র। এতে অভিনয় করেছেন অ্যানি হার্ডি, আমের চাদা-প্যাটেল এবং অ্যাঞ্জেলা এনাহোরো।
মুক্তি
ছবিটি ২০২১ সালের টরন্টো আন্তর্জাতিক চলচ্চিত্র উৎসবে প্রিমিয়ার হয়েছিল। ২০২২ সালের ফেব্রুয়ারিতে, মোমেন্টাম পিকচার্স ছবিটির ডিস্ট্রিবিউশন রাইট কিনেছিল।
মুঘলাই রন্ধনশৈলী
মুঘলাই রন্ধনশৈলী মুঘল সাম্রাজ্যের মধ্যযুগীয় ইন্দো-ফার্সি সাংস্কৃতিক কেন্দ্রে তৈরি খাবার নিয়ে গঠিত। এটি মধ্য এশীয় ও ইসলামি রন্ধনশৈলীর রান্নাশৈলী ও প্রস্তুতপ্রণালীর সাথে ভারতীয় উপমহাদেশের সংমিশ্রণের প্রতিনিধিত্ব করে। মুঘলাই রন্ধনপ্রণালী মধ্য এশিয়ার তুর্কি রন্ধনশৈলী দ্বারা দৃঢ়ভাবে প্রভাবিত, যে অঞ্চল থেকে প্রাথমিক মুঘল সম্রাটরা মূলত এসেছিলেন এবং এটি উত্তর ভারত, পাকিস্তান ও বাংলাদেশের আঞ্চলিক রন্ধনশৈলীকে দৃঢ়ভাবে প্রভাবিত করেছে।
মুঘলাই রন্ধনশৈলীর স্বাদ অত্যন্ত হালকা থেকে মশলাদার পর্যন্ত পরিবর্তিত হয় এবং প্রায়শই এটি একটি স্বতন্ত্র সুগন্ধ এবং বাটা ও গোটা মশলার স্বাদের সাথে যুক্ত থাকে। একটি মুঘলাই ধারা হল বিভিন্ন ধরণের পার্শ্ব খাবার সহ মূল ধারার খাদ্য পদগুলির একটি বিস্তৃত বুফে।
ইতিহাস
যদিও মুঘল সাম্রাজ্যের শাসক শ্রেণী ও প্রশাসনিক অভিজাতরা নিজেদেরকে বিভিন্নভাবে তুরানি (তুর্কি), ইরানী (পারসিক), শেখজাদা (ভারতীয় মুসলিম) এবং হিন্দু রাজপুত হিসাবে পরিচয় দিতে পারে, তবে সাম্রাজ্যটি নিজেই ছিল ইন্দো-ফার্সি, সংকরিত, বহুত্ববাদী পারস্য সংস্কৃতির অধিকারী। সজ্জিত ইন্দো-ফার্সি রান্নার বই ও রন্ধনসম্পর্কীয় পাণ্ডুলিপিগুলি মুঘল অভিজাতদের ব্যক্তিগত গ্রন্থাগারগুলিকে সজ্জিত করেছিল, যা রন্ধনসম্পর্কীয় নির্দেশনা ও নান্দনিক মূল্য উভয়ের জন্যই কাজ করে।
একটি উদাহরণ হল নি'মাতনামা, একটি ১৫ শতকের কাজ যা বিশদ করা হয়েছে পারসীয় ক্ষুদ্র চিত্র দিয়ে। এটি আধুনিক মধ্যপ্রদেশের মালওয়ার সুলতান সুলতান গিয়াস শাহ কর্তৃক প্রবর্তিত হয়েছিল এবং এতে মধ্য এশিয়ার খাবার যেমন সমোসা (ভাজা মাংসে ভরা পেস্ট্রি), খিচড়ি (ভাত ও মসুর ডাল), পিলাফ (ভাতের পদ), সিখ (শলাকাবিদ্ধ মাছ ও মাংস), কাবাব (শলাকাবিদ্ধ, ভাজা মাংস) এবং ইয়াখনির (মাংসের সুরুয়া) পাশাপাশি পশ্চিম এবং দক্ষিণ ভারতীয় পদ যেমন কারহি (ছোলা ময়দা মিশ্রিত দই ঝোল) পিচ্চা ও খান্ডভি রয়েছে।
হলি হেল
হলি হেল (জন্ম ১৯৯০) একজন ওয়েলশ মডেল এবং সৌন্দর্য প্রতিযোগিতার শিরোপাধারী, যিনি মিস ইউনিভার্স গ্রেট ব্রিটেন ২০১২-এর মুকুট পেয়েছিলেন।
কার্ডিফ ইউনিভার্সিটির মনোবিজ্ঞানের একজন ছাত্র, এবং টানা দ্বিতীয় ওয়েলশ প্রতিযোগী হিসেবে শিরোনাম অর্জন করেছেন, হলি বলেন: "মিস ইউনিভার্স হল আমার প্রথম প্রতিযোগিতা এবং তাই আমি বিশ্বাস করতে পারছি না যে আমি জিতেছি! এটা তাই উত্তেজনাপূর্ণ. আমি সত্যিই সবাইকে গর্বিত করার আশা করছি।"
হলি ২০১২ সালের মিস ইউনিভার্স প্রতিযোগিতায় গ্রেট ব্রিটেনের প্রতিনিধিত্ব করেছিলেন।
২০১৮-১৯ ভারতে আয়ারল্যান্ড বনাম আফগানিস্তান ক্রিকেট দল
আয়ারল্যান্ড ক্রিকেট দল তিনটি টুয়েন্টি২০ আন্তর্জাতিক, পাঁচটি একদিনের আন্তর্জাতিক এবং একমাত্র টেস্ট ক্রিকেট খেলার জন্য আফগানিস্তানের বিরুদ্ধে ভারত সফর করে, যা ফেব্রুয়ারি থেকে মার্চ ২০১৯-এ অনুষ্ঠিত হয়।
শতরঞ্জ (চলচ্চিত্র)
শতরঞ্জ (দাবা) একটি ১৯৯৩ সালের ভারতীয় হিন্দি ভাষার চলচ্চিত্র যা আজিজ সেজওয়াল পরিচালিত, মিঠুন চক্রবর্তী, জ্যাকি শ্রফ, কাদের খান, জুহি চাওলা এবং দিব্যা ভারতী অভিনয় করেছেন। কাদের খানের ছেলে সরফরাজ খান ছোট একটি চরিত্রে চলচ্চিত্রে হাজির ছিলেন। ছবিটি  বক্স অফিসে ঝড়তুলেছিল এবং সেই সময়ের একটি সফল ছবি ছিল এটি।
গল্প
শতরঞ্জ ছবিটি হল তিন ভাই ধর্মরাজ (কাদার খানের), ডিকি (মিঠুন চক্রবর্তী) এবং ডিনো (জ্যাকি শ্রফ) এর গল্প। ধর্মরাজ তার দুই ছোট ভাইয়ের সাথে একটি গ্যারেজ চালায় এবং তিনি নারীদেরকে ঘৃণা করে তার সমস্ত জীবন যাপন করেন। তিনি প্রেমে পড়া এবং বিবাহিত হওয়া থেকে তার ভাইদের নিষিদ্ধ করেন। ডিকি ও ডিনো দুজনে রাধা (জুহি চাওলা) এবং রেণু (দিব্যা ভারতী) সাথে প্রেমে দেখা যায় তখন ভাইয়ের মধ্যে উত্তেজনা দেখা দেয়। পরে ধর্মরাজ রেণু ও রাধার বিয়ে থেকে তাদের বিরত করেন, এবং ভাইয়েরা বাড়িতে চলে যায়। তারা শীঘ্রই বাস্তব কারণ আবিষ্কার করেন ধর্মরাজ নারীদের ঘৃণা করেন। তারা প্রকৃতপক্ষে একটি ধনী ব্যবসা সাম্রাজ্যের প্রকৃত উত্তরাধিকারী, যা তাদের মায়ের মৃত্যুর আগে তাদের পিতার  (উন্নয়ন আনন্দের) দ্বারা পরিচালিত হয়েছিল। তাদের মায়ের মৃত্যুর পর তার বাবা দ্বিতীয় বিয়ে করেছিলেন এবং তাদের সৎমা (উষা নাদকারণি) তাদের প্রতি অসদাচরণ করেছিলেন। তাদের রবিন (শক্তি কাপুর) নামে একটি   সৎ ভাই আছে। এই কারণেই ধর্মযাজ বাড়ি ত্যাগ করে তার সাথে তার দুই ভাইকে নিয়ে যায়। তিনি কখনো বিয়ে না করার শপথ নেন কারণ তিনি ভয় করতেন যে তার স্ত্রী তার ভাইদের সাথে খারাপ আচরণ করবে। ডিনো ও ডিংকার তারা ভাইয়ের বাড়িতে ফিরে আসে এবং তিনি ধীরে ধীরে রেণু ও রাধাকে মেনে নিতে  করতে শুরু করেন। এদিকে, তাদের সতীর্থরা দুর্নীতিবাজ প্রজাপতি (কিরণ কুমার) এর হাতে তার ব্যবসা ছেড়েছে, যারা তাদের বাবার প্রকৃত খুনীও। প্রজাপান্তি তাদের সম্পদ চুরি করার এবং তাদের অপরাধের জন্য তাদের ফ্রেম করার পরিকল্পনা করে যখন তাদের ভাইয়েরা শীঘ্রই তাদের আত্মীয়স্বজনকে বাঁচাতে রবিনের সাথে মিলিত হয়।
দিব্যা ভারতীর মৃত্যু
১৯৯৩ সালের ডিসেম্বরের শেষের দিকে দিব্যা ভারতী অভিনীত ছবিটি প্রদর্শিত হয়েছিল, যেখানে এপ্রিল ১৯৯৩ সালে দিব্যা ভারতীর মৃত্যুর আট মাস পরে ডিসেম্বর মাসে ছবিটি মুক্তি পায়। যদিও  তার মৃত্যুর আগে ছবিতে তার দৃশ্যগুলিতে অভিনয় সম্পন্ন করেছিল, একটি ডাব শিল্পকে তার ভয়েস ডাব করার জন্য ব্যবহার করা হয়েছিল।
সৌমিত্র খাঁ
সৌমিত্র খাঁ (জন্ম ৮ ডিসেম্বর ১৯৮০) একজন ভারতীয় রাজনীতিবিদ যিনি ২০১৪ সাল থেকে লোকসভায় পশ্চিমবঙ্গের বিষ্ণুপুর কেন্দ্রের প্রতিনিধিত্ব করছেন। তিনি ২০১৯ সালে ভারতীয় জনতা পার্টিতে যোগদান করেন এবং বর্তমানে (ডিসেম্বর, ২০২০ অনুযায়ী) ভারতীয় জনতা যুব মোর্চা পশ্চিমবঙ্গের সভাপতি হিসেবে দায়িত্ব পালন করছেন।
সৌমিত্র খাঁ ভারতীয় জাতীয় কংগ্রেস দলের সাথে তার রাজনৈতিক শুরু করেন এবং কোতুলপুর বিধানসভা কেন্দ্র থেকে পশ্চিমবঙ্গ বিধানসভায় নির্বাচিত হন। ২০১৩ সালে, তিনি রাজ্যের ক্ষমতাসীন তৃণমূল কংগ্রেসে চলে যান। ২০১৪ সালের ভারতীয় সাধারণ নির্বাচনে, তিনি বিষ্ণুপুর কেন্দ্র থেকে লোকসভায় নির্বাচিত হন। ২০১৯ সালের গোড়ার দিকে, তিনি ভারতীয় জনতা পার্টি, কেন্দ্রে ক্ষমতাসীন দলে চলে যান। তার দলত্যাগের পরে, চাকরি প্রত্যাশীদের কাছ থেকে অর্থ আদায়ের অভিযোগে তার বিরুদ্ধে একটি পুলিশ মামলা দায়ের করা হয়েছিল। কলকাতা হাইকোর্ট তাকে তার নির্বাচনী এলাকায় প্রবেশে বাধা দেয়। তিনি এলাকায় কোনো রাজনৈতিক সমাবেশ না করেও ৭৮ হাজারের বেশি ভোটের ব্যবধানে জয়লাভ করেন।
সৌমিত্র খাঁ পশ্চিমবঙ্গের বাঁকুড়া জেলার দুর্লভপুরে ধনঞ্জয় খান এবং ছায়া রানী খানের ঘরে ৮ ডিসেম্বর ১৯৮০ সালে বাঙালি হিন্দু শুঁড়ি পরিবারে জন্মগ্রহণ করেন। তিনি পাঁচমুড়া মহাবিদ্যালয় পড়াশোনা করেছেন। তার স্ত্রী সুজাতা মন্ডল খাঁ প্রতিদ্বন্দ্বী সর্বভারতীয় তৃণমূল কংগ্রেসে যোগ দিলে সৌমিত্র খাঁ বিবাহবিচ্ছেদ মামলা দায়ের করেন। এবং ৭ই ফেব্রুয়ারি ২০২৩ তারিখে, বাঁকুড়া আদালতের মাননীয় বিচারকের আদেশে তিনি বিবাহবিচ্ছেদ পেয়েছিলেন, এটি পশ্চিমবঙ্গের রাজনীতিতে একটি চলমান বিতর্কের জন্ম দিয়েছে। তিনি জঙ্গলমহল রাজ্যের আলাদা রাজ্যের দাবি জানালে আরেকটি বিতর্ক হয়।
2011 সালের পশ্চিমবঙ্গ বিধানসভা নির্বাচনে, সৌমিত্র খাঁ ভারতীয় জাতীয় কংগ্রেস দলের প্রার্থী হিসাবে কোতুলপুর বিধানসভা কেন্দ্র থেকে বিধানসভায় নির্বাচিত হন। ১২ ডিসেম্বর ২০১৩এ, তিনি ক্ষমতাসীন তৃণমূল কংগ্রেস দলে যোগদান করার ইচ্ছা প্রকাশ করেন। তাঁর অভিযোগ, রাজ্য কংগ্রেস বাঁকুড়া জেলাকে উপেক্ষা করছে। চার দিন পরে, তিনি আনুষ্ঠানিকভাবে তৃণমূল কংগ্রেসে যোগ দেন।
২০১৪ সালের ভারতীয় সাধারণ নির্বাচনে, খান বিষ্ণুপুর কেন্দ্র থেকে ১৬ তম লোকসভায় নির্বাচিত হন। নির্বাচিত হওয়ার পর তিনি বলেছিলেন যে সাংসদ হিসাবে তাঁর অগ্রাধিকার হবে বিষ্ণুপুরকে একটি পর্যটন স্পট হিসাবে গড়ে তোলা এবং বালুচরী শাড়ি তৈরিকারী শ্রমিকদের অধিকার রক্ষা করা। ৯ জানুয়ারী ২০১৯-এ, তিনি ভারতীয় জনতা পার্টিতে যোগ দেন। পরবর্তীকালে, তাকে তার সাবেক দল বহিষ্কার করে। টাইমস অফ ইন্ডিয়া জানিয়েছে যে মুকুল রায়, যিনি নিজেই ভারতীয় জনতা পার্টিতে দলত্যাগ করেছিলেন, সৌমিত্র খাঁ নিয়োগে গুরুত্বপূর্ণ ভূমিকা পালন করেছিলেন। তৃণমূল কংগ্রেসে "বংশীয় শাসন" এবং রাজ্যে রাজনৈতিক সহিংসতাকে খান দল পরিবর্তনের কারণ হিসেবে উল্লেখ করেছেন।
ফেব্রুয়ারী ২০১৯-এ অভিযোগ করা হয়েছিল যে সৌমিত্র খাঁ চাকরি প্রত্যাশীদের কাছ থেকে মিথ্যা প্রতিশ্রুতি দিয়ে অর্থ আদায় করেছিলেন। বাঁকুড়ায় প্রবেশে বাধা দিলেও তাকে গ্রেফতার করা যাবে না বলে ঘোষণা করেছে কলকাতা হাইকোর্ট । পরের মাসে, খানকে বাঁকুড়া পুলিশ জিজ্ঞাসাবাদ করে। ১২ এপ্রিল, ভারতের সুপ্রিম কোর্ট তার উপর নিষেধাজ্ঞা প্রত্যাহার করতে অস্বীকার করে যদিও তাকে তার মনোনয়নপত্র দাখিলের জন্য জেলায় প্রবেশের অনুমতি দেওয়া হয়েছিল। খানের অনুপস্থিতিতে তার স্ত্রী সুজাতা খান আসন্ন সাধারণ নির্বাচনে তার পক্ষে প্রচারণা শুরু করেন। খান একই আসন থেকে ৭৮,০৪৭ভোটের ব্যবধানে জয়লাভ করতে সক্ষম হন এমনকি কোনো রোড শো বা কোনো রাজনৈতিক সমাবেশে বক্তৃতা না করেও।
ভারতের বিশ্ববিদ্যালয়সমূহ
thumb|right|[[জোড়াসাঁকো ঠাকুরবাড়ি, রবীন্দ্রভারতী বিশ্ববিদ্যালয়ের কেন্দ্রীয় শিক্ষাপ্রাঙ্গন।]] thumb|right|[[পশ্চিমবঙ্গ জাতীয় আইনবিজ্ঞান বিশ্ববিদ্যালয়]] thumb|right|[[আইআইটি খড়গপুর]] thumb|right|[[বেঙ্গল ইঞ্জিনিয়ারিং অ্যান্ড সায়েন্স ইউনিভার্সিটি, শিবপুর]]
উয়েফা ইউরোপীয় চ্যাম্পিয়নশিপ
উয়েফা ইউরোপীয় চ্যাম্পিয়নশিপ (সাধারণত উয়েফা ইউরোপীয় ফুটবল চ্যাম্পিয়নশিপ হিসাবে এবং অনানুষ্ঠানিকভাবে ইউরো হিসেবে পরিচিত) হচ্ছে একটি প্রাথমিক ফুটবল প্রতিযোগিতা, যেখানে ইউরোপীয় ফুটবল এসোসিয়েশনের (উয়েফা) সদস্যপ্রাপ্ত পুরুষদের জাতীয় ফুটবল দলগুলো প্রতিযোগিতা করে। এই প্রতিযোগিতায় বিজয়ী দল ইউরোপীয় চ্যাম্পিয়নের খেতাব অর্জন করে। এই প্রতিযোগিতাটি ১৯৬০ সাল থেকে প্রতি চার বছর অন্তর অন্তর বিশ্বকাপের মাঝে প্রতি জোড় বছরগুলোতে অনুষ্ঠিত হয়। এটি মূলত ইউরোপীয় নেশন্স কাপ নামে পরিচিত ছিল, অতঃপর ১৯৬৮ সালে বর্তমান নামে পরিবর্তন করা হয়েছে। ১৯৯৬ সালের আসর হতে পরবর্তী প্রায় সকল আসরে এই প্রতিযোগিতাটিকে উয়েফা ইউরো নামে উল্লেখ করা হয়; এই বিন্যাসটি তখন থেকে পূর্ববর্তী আসরগুলো প্রতিক্রিয়াশীলভাবে প্রয়োগ করা হয়েছে।
এই প্রতিযোগিতায় অংশগ্রহণের পূর্বে স্বাগতিক দেশ ব্যতীত (যারা স্বয়ংক্রিয়ভাবে যোগ্যতা অর্জন করে) অন্য সকল দল বাছাইপর্বে অংশগ্রহণ করে। ২০১৬ পর্যন্ত এই প্রতিযোগিতায় বিজয়ী দল ফিফা কনফেডারেশন্স কাপে খেলার স্বয়ংক্রিয়ভাবে যোগ্যতা অর্জন করতো, তবে সেটি বাধ্যতামূলক ছিল না।
এপর্যন্ত ১৫টি ইউরোপীয় চ্যাম্পিয়নশিপ প্রতিযোগিতায় সর্বমোট ১০টি জাতীয় দল শিরোপা জয়লাভ করেছে: জার্মানি এবং স্পেন উভয়ে ৩টি করে শিরোপা জয়লাভ করেছে, ফ্রান্স ও ইতালি ২টি করে এবং সোভিয়েত ইউনিয়ন, চেকোস্লোভাকিয়া, নেদারল্যান্ডস, ডেনমার্ক, গ্রিস এবং পর্তুগাল একটি করে শিরোপা জয়লাভ করেছে। আজ পর্যন্ত, স্পেন এই প্রতিযোগিতার ইতিহাসে একমাত্র দল হিসেবে যিনি টানা দুইবার শিরোপা জয়লাভ করেছে; স্পেন ২০০৮ সালে শিরোপা জয়লাভ করার পর পুনরায় ২০১২ সালে শিরোপা জয়লাভ করতে সক্ষম হয়েছিল। ফিফা বিশ্বকাপের পরে এটি বিশ্বের দ্বিতীয় সর্বাধিক জনপ্রিয় ফুটবল প্রতিযোগিতা; ২০১২ সালের ফাইনাল ম্যাচটি বিশ্বব্যাপী প্রায় তিন মিলিয়ন দর্শক দেখেছিল।
সর্বশেষ আসরটি ২০২০ সালে ইউরোপের ১১টি দেশে আয়োজন করা হয়েছে; লন্ডনের ওয়েম্বলি স্টেডিয়ামে আয়োজিত ফাইনাল ম্যাচের অতিরিক্ত সময় শেষে ১–১ গোলে ড্র হওয়ার পর পেনাল্টি শুট-আউটে ইতালি ইংল্যান্ডকে ৩–২ গোলের ব্যবধানে পরাজিত করে ১৯৬৮ সালের পর প্রথম, এই প্রতিযোগিতার ইতিহাসে দ্বিতীয়বারের মতো শিরোপা জয়লাভ করেছে।
সূচনা
১৯২৭ সালে, ফরাসি ফুটবল ফেডারেশনের মহাসচিব অঁরি দলোনে ইউরোপীয় দেশগুলোর মধ্যকার একটি ফুটবল প্রতিযোগিতা আয়োজন করার সর্বপ্রথম একটি ধারণা প্রদান করেন, কিন্তু দলোনের মৃত্যুর তিন বছর পরে ১৯৫৮ সালের পূর্ব পর্যন্ত এই প্রতিযোগিতার কোন আসর অনুষ্ঠিত হয়নি। দলোনের প্রতি সম্মান প্রদর্শন করে, তার নামে এই প্রতিযোগিতার শিরোপার নামকরণ করা হয়েছিল। ফ্রান্সে অনুষ্ঠিত ১৯৬০ সালের আসরে বাছাইপর্বে অংশগ্রহণকারী ১৭টি দলের মধ্যে সর্বমোট ৪টি দল চূড়ান্ত পর্বে অংশগ্রহণ করেছিল। ১৯৬০ সালের ১০ই জুলাই তারিখে, প্যারিসের পার্ক দেস প্রিন্সেসে আয়োজিত এই আসরের ফাইনাল ম্যাচে সোভিয়েত ইউনিয়ন ২–১ গোলে যুগোস্লাভিয়াকে হারিয়ে এই প্রতিযোগিতার প্রথম বিজয়ী দল হয়েছে। দুটি রাজনৈতিক প্রতিবাদের কারণে স্পেন সোভিয়েত ইউনিয়নের বিপক্ষে তার কোয়ার্টার ফাইনাল ম্যাচ থেকে সরে গিয়েছিল। এই আসরের বাছাইপর্বে অংশগ্রহণ করা ১৭টি দলের মধ্যে অনুপস্থিত থাকা উল্লেখযোগ্য দলগুলো হচ্ছে: ইংল্যান্ড, নেদারল্যান্ডস, পশ্চিম জার্মানি এবং ইতালি।
পরবর্তী আসর ১৯৬৪ সালে স্পেনে অনুষ্ঠিত হয়েছে, যেটির বাছাইপর্বে ২৯টি দল অংশগ্রহণ করেছে, যা পূর্ববর্তী আসর হতে ১২টি দল বেশি। পূর্ববর্তী আসরের মতো এই আসরেও পশ্চিম জার্মানি অনুপস্থিত ছিল এবং আলবেনিয়ার সাথে যুদ্ধ চলার কারণে আলবেনিয়ার সাথে ম্যাচ নির্ধারিত হওয়ায় গ্রিস এই আসর হতে নিজেদের নাম প্রত্যাহার করেছিল। ১৯৬৪ সালের ২১শে জুন তারিখে, মাদ্রিদের সান্তিয়াগো বার্নাব্যুতে আয়োজিত এই আসরের ফাইনাল ম্যাচে পূর্ববর্তী বিজয়ী সোভিয়েত ইউনিয়নকে ২–১ গোলে হারিয়ে স্পেন এই প্রতিযোগিতার শিরোপাজয়ী দ্বিতীয় দলে পরিণত হয়।
১৯৬৮ সালে অনুষ্ঠিত আসরেও এই প্রতিযোগিতার বিন্যাস একই রকম ছিল, যেটি ইতালিতে আয়োজিত হয়েছে। এই প্রতিযোগিতার ইতিহাসে প্রথমবারের মতো এই আসরের ১ম সেমি ফাইনাল ম্যাচের (ইতালি বনাম সোভিয়তে ইউনিয়ন) ফলাফল মুদ্রা নিক্ষেপের মাধ্যমে নির্ধারণ করা হয়েছে, যেটি ইতালি জয়লাভ করেছিল। ১৯৬৮ সালের ৮ই জুন তারিখে, রোমের স্তাদিও অলিম্পিকোতে আয়োজিত যুগোস্লাভিয়া এবং ইতালির মধ্যকার ফাইনাল ম্যাচটি অতিরিক্ত সময়ের পরও ১–১ গোলে ড্র হয়েছিল; তাই এর দুই দিন পর, ১০ই জুন তারিখে, এই ম্যাচটি পুনরায় আয়োজন করা হয়; যেখানে ইতালি ২–০ গোলের ব্যবধানে যুগোস্লাভিয়াকে হারিয়েছে। এই আসরের বাছাইপরবে পূর্ববর্তী আসর হতে বেশি দল অংশগ্রহণ করেছে, যা এই প্রতিযোগিতার ক্রমবর্ধমান জনপ্রিয়তার প্রমাণ।
পরবর্তী আসর ১৯৭২ সালে বেলজিয়ামে অনুষ্ঠিত হয়েছে, যেটির বাছাইপর্বে ৩২টি দল অংশগ্রহণ করেছে, যা পূর্ববর্তী আসর হতে ১টি দল বেশি। ১৯৭২ সালের ১৮ই জুন তারিখে, ব্রাসেল্‌সের হেসল স্টেডিয়ামে আয়োজিত এই আসরের ফাইনাল ম্যাচে গের্ড ম্যুলার (২টি) এবং হের্বের্ট ভিম্মারের করা গোলের বিনিময়ে পশ্চিম জার্মানি ৩–০ গোলে সোভিয়েত ইউনিয়নকে হারিয়েছে। এই আসরের পরবর্তী বছরের আগত তারকা ফুটবলারদের এক ঝলক দেখা গিয়েছিল; ১৯৭৪ ফিফা বিশ্বকাপে জার্মানি দলে স্থান পাওয়া বেশ কয়েকজন ফুটবলার এই আসরে খেলেছিলেন।
১৯৭৬ সালে এই প্রতিযোগিতাটি যুগোস্লাভিয়ায় অনুষ্ঠিত হয়েছিল। এই আসরেই সর্বশেষ বার চূড়ান্ত পর্বে ৪টি দল অংশগ্রহণ করেছিল এবং সর্বশেষ আসর যেখানে স্বাগতিক দলকে বাছাইপর্বের মাধ্যমে যোগ্যতা অর্জন করে হতো। ১৯৭৬ সালের ২০শে জুন তারিখে, বেলগ্রেডের রেড স্টার স্টেডিয়ামে আয়োজিত পশ্চিম জার্মানি এবং চেকোস্লোভাকিয়ার মধ্যকার ফাইনাল ম্যাচটি অতিরিক্ত সময় শেষে ২–২ গোলে ড্র হয়েছিল; অতঃপর সদ্য প্রয়োগকৃত পেনাল্টি শুট-আউটের মাধ্যমে চেকোস্লোভাকিয়া ৫–৩ গোলে পশ্চিম জার্মানিকে হারিয়েছে। সাতটি সফল পেনাল্টির পর, পশ্চিম জার্মানির উলি হোনেস গোল করতে ব্যর্থ করেন; যার ফলে চেকোস্লোভাকীয় আন্তোনিন পানেনকা গোল করে এই আসরটি জয়ের একটি দারুণ সুযোগ পান। একটি "দু: সাহসী" চিপ শট, যেটি উয়েফা দ্বারা "সম্ভবত সর্বকালের সবচেয়ে বিখ্যাত স্পট কিক" খেতাব লাভ করেছে, তার দল চেকোস্লোভাকিয়া এই প্রতিযোগিতার ইতিয়াসে প্রথমবারের মতো শিরোপা জয়লাভ করতে সাহায্য করেছিল।
৮ দলে সম্প্রসারণ
এই প্রতিযোগিতার পরবর্তী আসর ১৯৮০ সালে ইতালিতে অনুষ্ঠিত হয়েছে; যেখানে পূর্ববর্তী আসরগুলোর বিপরীতে ৮টি দল চূড়ান্ত পর্বে অংশগ্রহণ করেছে। এই আসরে অংশগ্রহণকারী ৮টি দলকে ২টি গ্রুপে বিভক্ত করা হয়েছিল, যেখানে তার একে অপরের বিরুদ্ধে ৩টি করে ম্যাচ খেলেছে। প্রত্যেক গ্রুপে শীর্ষ স্থান অর্জনকারী দল সরাসরি ফাইনাল ম্যাচে এবং দ্বিতীয় স্থান অর্জনকারী দল তৃতীয় স্থান নির্ধারণী ম্যাচে খেলার জন্য উত্তীর্ণ হয়েছে। ১৯৮০ সালের ২২শে জুন তারিখে, রোমের স্তাদিও অলিম্পিকোতে আয়োজিত এই আসরের ফাইনাল ম্যাচে হর্স্ট রুবেশের করা জোড়া গোলের বিনিময়ে বেলজিয়ামকে ২–১ গোলে হারিয়ে পশ্চিম জার্মানি প্রথম দল হিসেবে এই প্রতিযোগিতায় দুইবার শিরোপাজয়ী দলে পরিণত হয়। এই ম্যাচের ১০ম মিনিটেই হর্স্ট রুবেশ পশ্চিম জার্মানির হয়ে প্রথম গোলটি করেন, এর প্রায় ৬৫ মিনিট পর রেনে ভান্ডারেয়কেন পেনাল্টি হতে গোল করার মাধ্যমে ম্যাচে সমতা ফিরিয়ে আনেন; অবশেষে ৮৮তম মিনিটে হর্স্ট রুবেশ এই ম্যাচে তার দ্বিতীয় গোলের মাধ্যমে পশ্চিম জার্মানির জয় নিশ্চিত করেন।
অতঃপর ১৯৮৪ সালে ফ্রান্সে অনুষ্ঠিত সপ্তম আসরে প্রথমবারের মতো ফ্রান্স এই প্রতিযোগিতার শিরোপা জয়লাভ করতে সক্ষম হয়। পূর্ববর্তী আসরের মতো এই আসরেও ৮টি দল চূড়ান্ত পর্বে অংশগ্রহণ করেছে; কিন্তু পূর্ববর্তী আসরের বিপরীতে এই আসরে গ্রুপের শীর্ষ ২টি দল সেমি-ফাইনালে খেলেছে। এই আসর হতে পরবর্তী সকল আসরের জন্য তৃতীয় স্থান নির্ধারণী ম্যাচ বাতিল করা হয়েছে। ১৯৮৪ সালের ২৭শে জুন তারিখে, প্যারিসের পার্ক দেস প্রিন্সেসে আয়োজিত এই আসরের ফাইনাল ম্যাচে ব্রুনো বেলোন এবং মিশেল প্লাতিনির করা গোলের বিনিময়ে স্পেনকে ২–০ গোলে হারিয়েছে ফ্রান্স। এই আসরের শীর্ষ গোলদাতা ছিলেন ফরাসি মধ্যমাঠের খেলোয়াড় মিশেল প্লাতিনি; যিনি ৫ ম্যাচে ৯টি গোল করেছেন।
১৯৮৮ সালে পশ্চিম জার্মানি এই প্রতিযোগিতার আয়োজন করেছে, তবে সেমিফাইনাল ম্যাচে তারা তাদের ঐতিহাসিক প্রতিদ্বন্দ্বী নেদারল্যান্ডসের কাছে ২–১ গোলে হেরেছে, যেটি নেদারল্যান্ডসে জোর উদযাপনের সূচনা করেছিল। অতঃপর নেদারল্যান্ডস ১৯৮৮ সালের ২৫শে জুন তারিখে মিউনিখের ওলিম্পিয়াস্টাডিওনে আয়োজিত এই আসরের ফাইনাল ম্যাচে রুড হুলিট এবং মার্কো ফন বাস্তেনের করা গোলের বিনিময়ে সোভিয়েত ইউনিয়নকে ২–০ গোলে হারিয়ে প্রথমবারের মতো এই প্রতিযোগিতার শিরোপা জয়লাভ করেছে।  ওলন্দাজ আক্রমণভাগের খেলোয়াড় মার্কো ফন বাস্তেন ৫ গোল করে এই আসরের শীর্ষ গোলদাতা হয়েছেন।
১৬ দলে সম্প্রসারণ
এই প্রতিযোগিতার ১৯৯৬ সালের আসরটি ইংল্যান্ড আয়োজন করেছে; এটি প্রথম আসর ছিল যেখানে "ইউরো [সাল]" বিন্যাসটি ব্যবহার করা হয়েছে। পূর্ববর্তী আসরে বিপরীতে এই আসরে ১৬টি দল চূড়ান্ত পর্বে অংশগ্রহণ করেছিল, যা পূর্ববর্তী আসর হতে দ্বিগুণ। ১৯৯০ ফিফা বিশ্বকাপের সেমিফাইনাল ম্যাচের ফিরতি ম্যাচে জার্মানি পেনাল্টি শুট-আউটের মাধ্যমে স্বাগতিক ইংল্যান্ডকে হারিয়ে এই আসর হতে নিষ্কাশন করেছে। অতঃপর ১৯৯৬ সালের ৩০শে জুন তারিখে, লন্ডনের ওয়েম্বলি স্টেডিয়ামে আয়োজিত এই আসরের ফাইনাল ম্যাচে ওলিভিয়া বিয়ার্হোফের করা জোড়া গোলের বিনিময়ে চেক প্রজাতন্ত্রকে ২–১ গোলে হারিয়ে জার্মানি প্রথম দল হিসেবে এই প্রতিযোগিতায় তিনবার শিরোপা জয়লাভ করতে সক্ষম হয়েছে। ফাইনাল ম্যাচের ৯৫ মিনিটে ওলিভিয়া বিয়ার্হোফের করা গোলটি ছিল এই প্রতিযোগিতার প্রথম গোল্ডেন গোল। জার্মান পুনঃএকত্রীকরণের পর এটি জার্মানির প্রথম শিরোপা জয় ছিল।
উয়েফা ইউরো ২০০০ ছিল এই প্রতিযোগিতার প্রথম আসর, যেখানে দুইটি দেশ (নেদারল্যান্ডস এবং বেলজিয়াম) একত্রে আয়োজক হিসেবে কাজ করেছে। ১৯৯৮ ফিফা বিশ্বকাপজয়ী ফ্রান্স এই আসর জয়ের অন্যতম শক্তিশালী দল ছিল, যারা ১৯৯৬ সালের ৩০শে জুন তারিখে রটার্ডামের ডে কেপে আয়োজিত ফাইনাল ম্যাচে ইতালিকে ২–১ গোলে হারিয়েছে। ফাইনাল ম্যাচের ৫৫ মিনিটে মার্কো দেভেক্কিয়োর করা গোলটি ইতালিকে এই ম্যাচে এগিয়ে নিয়ে গিয়েছিল, কিন্তু ৯৩তম মিনিটে সিলভাঁ উইল্টোর ফ্রান্সের হয়ে গোল করে ম্যাচটি অতিরিক্ত সময়ে নিয়ে যান, অতঃপর দাভিদ ত্রেজেগে ফ্রান্সের হয়ে গোল্ডেন ১০৩তম মিনিটে গোল করে শিরোপা জয়লাভ করতে সাহায্য করেন।
পরবর্তী আসরটি ২০০৪ সালে পর্তুগালে, যেটি ১৯৯২ সালের মতো এক অঘটনের জন্ম দিয়েছিল। এই আসরের শিরোপা গ্রিস জয়লাভ করেছিল; যারা ইতিপূর্বে মাত্র ১টি ফিফা বিশ্বকাপ (১৯৯৪) এবং ১টি ইউরোপীয় চ্যাম্পিয়নশিপে (১৯৮০) খেলার যোগ্যতা অর্জন করেছিল। ২০০৪ সালের ৪ঠা জুলাই তারিখে, লিসবনের এস্তাদিও দা লুসে আয়োজিত এই আসরের ফাইনাল ম্যাচে আঙ্গেলোশ খারিস্তেয়াসের ৫৭তম মিনিটে করা একমাত্র গোলের বিনিময়ে পর্তুগালকে ১–০ গোলে হারিয়ে গ্রিস প্রথমবারের মতো এই প্রতিযোগিতায় শিরোপা জয়লাভ করেছে। এই আসর শুরু পূর্বে শিরোপা জয়লাভের জন্য গ্রিসের সম্ভাবনা ছিল ১৫০–১। ফাইনালে খেলার পূর্বে গ্রিস শিরোপাধারী ফ্রান্স এবং চেক প্রজাতন্ত্রকে হারিয়েছে। চেক প্রজাতন্ত্রকে গ্রিস সিলভার গোলের মাধ্যমে হারিয়েছে, এটি এমন একটি নিয়ম ছিল যা পূর্ববর্তী গোল্ডেন গোল নিয়মকে প্রতিস্থাপন করেছিল (যদিও এই নিয়মটি এই প্রতিযোগিতার শেষের কিছুদিন পর বাতিল করা হয়েছিল)।
পরবর্তী আসরটি ২০০৮ সালে অস্ট্রিয়া এবং সুইজারল্যান্ডে অনুষ্ঠিত হয়েছে। এই আসরটি দুইটি দেশের সমন্বয়ে আয়োজিত দ্বিতীয় আসর এবং নতুন শিরোপা উন্মোচনের পর প্রথম আসর ছিল। এই আসরটি ২০০৮ সালের ৭ই জুন তারিখে শুরু এবং ২৯শে জুন তারিখে শেষ হয়েছিল। ২৯শে জুন তারিখে, ভিয়েনার আর্নস্ট হাপেল স্টাডিওনে আয়োজিত এই আসরের ফাইনাল ম্যাচে ৩৩তম মিনিটে ফের্নান্দো তোরেসের করা একমাত্র গোলের বিনিময়ে এই প্রতিযোগিতার সবচেয়ে সফল দল জার্মানিকে ১–০ গোলে হারিয়ে স্পেন দ্বিতীয়বারের শিরোপা জয়লাভ করতে সক্ষম হয়। এটি ১৯৬৪ সালের স্পেনের প্রথম শিরোপা জয় ছিল। এই আসরে ১২টি গোল করার মাধ্যমে স্পেন সর্বোচ্চ গোল করা দলে এবং ৪ গোলের মাধ্যমে ডেভিড ভিয়া শীর্ষ গোলদাতায় পরিণত হয়েছিল। জাভি এই আসরের সেরা খেলোয়াড় নির্বাচিত হয়েছিল এবং এই আসরের সেরা দলে ৯ জন স্পেনীয় খেলোয়াড় অন্তর্ভুক্ত হয়েছিল।
২০১২ সালে আসরটি পোল্যান্ড এবং ইউক্রেনের যৌথ উদ্যোগে আয়োজিত হয়েছে। ১লা জুলাই তারিখে, কিয়েভের অলিম্পিক স্টেডিয়ামে আয়োজিত এই আসরের ফাইনাল ম্যাচে ডেভিড সিলভা, জর্দি আলবা, ফের্নান্দো তোরেস এবং হুয়ান মাতার করা গোলের বিনিময়ে ইতালি ৪–০ গোলে হারিয়ে স্পেন প্রথম দল হিসেবে এই প্রতিযোগিতায় টানা দুইবার শিরোপা জয়লাভ করতে সক্ষম হয়েছে। এছাড়াও স্পেন প্রথম হিসেবে একাধারে তিনটি প্রধান শিরোপা জয়লাভ করেছে (ইউরো ২০০৮, ২০১০ ফিফা বিশ্বকাপ, ইউরো ২০১২)। ফাইনালের ম্যাচের তৃতীয় গোলটি করার মাধ্যমে তরেস প্রথম খেলোয়াড় হিসেবে দুইটি ইউরোপীয় চ্যাম্পিয়নশিপের ফাইনাল ম্যাচে গোল করেছে। একজন বদলি খেলোয়াড় হিসেবে খেলা সত্ত্বেও তরেস মারিও মাঞ্জুকিচ, মারিও গোমেজ, মারিও বালোতেল্লি, ক্রিস্তিয়ানো রোনালদো, আলান জাগোভের শীর্ষ গোলদাতা হয়েছিলেন। এই আসরে সর্বমোট ৭৬টি গোল হয়েছে; যার মধ্যে ২৬টি গোল এসেছে হেড থেকে, যার ফলে এটি এই প্রতিযোগিতার সবচেয়ে বেশি হেড থেকে করা গোলের আসরের পরিণত হয়েছে। ১৯শে জুন তারিখে ইউক্রেন বনাম ইংল্যান্ডের গ্রুপ ডি-এর ম্যাচে একটি গোল বাতিল বলে ঘোষণা করা হয়েছিল, যেটি রিপ্লেতে দেখা যায় যে গোললাইন অতিক্রম করেছিল। এর ফলে পূর্বে গোল-লাইন প্রযুক্তির বিরোধিতা করা ফিফার তৎকালীন সভাপতি সেপ ব্লাটার এক টুইটে জানান যে:
শিরোপা
ইউরোপীয় চ্যাম্পিয়নশিপের বিজয়ীকে অঁরি দেলোনে শিরোপাটি পুরস্কৃত করা হয়, যা উয়েফার প্রথম সাধারণ সম্পাদক অঁরি দেলোনের সম্মানে নামকরণ করা হয়েছে; অঁরি দেলোনে ইউরোপীয় চ্যাম্পিয়নশিপের ধারণা উদ্ভাবন করেছেন, তবে ১৯৬০ সালে এই প্রতিযোগিতার প্রথম আসরের পাঁচ বছর আগে তিনি মৃত্যুবরণ করেন। তাঁর ছেলে পিয়ের দেলোনে এই শিরোপাটি তৈরির দায়িত্বে ছিলেন। প্রথম আসরের পর থেকে বিজয়ী দলকে চার বছর যাবত (পরবর্তী আসরের পূর্ব পর্যন্ত) শিরোপাটি ধারণ করার জন্য পুরস্কৃত করা হয়। এই শিরোপাটিতে "ক্যু দোরোপে', 'ক্যু অঁরি দেলোনে" এবং সামনে "শম্পিওনাত দোরোপে" এবং পিছনে একটি জাগল করা বালক উল্লেখ রয়েছে।
২০০৮ সালের আসরের জন্য, অঁরি দেলোনে শিরোপাটিকে আরো বড় করার জন্য পুনরায় তৈরি করা হয়েছে, কারণ পুরানো শিরোপাটি উয়েফার অন্যান্য শিরোপার (যেমন: নতুন ইউরোপিয়ান চ্যাম্পিয়ন ক্লাবস কাপ) চেয়ে ছোট আকারের ছিল। নতুন শিরোপাটি খাঁটি রৌপ্য দ্বারা তৈরি, যার ওজন 8 kg, উচ্চতা 60 cm; পূর্বে শিরোপাটির ওজন ছিল 2 kg এবং উচ্চতা ছিল 18 cm। যে মার্বেল স্তম্ভমূলটি ভিত্তি হিসেবে ব্যবহৃত হয়েছিল তা সরিয়ে ফেলা হয়েছে। শিরোপাটির নতুন রৌপ্য ভিত্তিটি স্থিতিশীল করতে বড় করতে হয়েছিল। বিজয়ী দেশগুলোর নাম, যা স্তম্ভমূলে আটকে থাকা ফলকে প্রকাশিত হতো, তা বর্তমানে শিরোপাটির পিছনে "ক্যু অঁরি দেলোনে" শব্দটির নিচে খোদাই করা হয় এবং দেশগুলোর নাম ইংরেজিতে লেখা হয় (যা পূর্বে ফরাসি ভাষায় লেখা হতো। ১৯৭২ এবং ১৯৮০ সালের বিজয়ী দেশ পশ্চিম জার্মানিকে শুধু "জার্মানি" হিসেবে লেখা হয়। ২০১৬ সালে, জাগল করা বালকের চিত্রটি শিরোপাটির গায়ে পুনঃস্থাপন করা হয়েছে।
বিজয়ী দল ও রানার-আপ দলের খেলোয়াড় ও কোচদের যথাক্রমে স্বর্ণ ও রৌপ্য পদক প্রদান করা হয়। চূড়ান্ত পর্বে অংশগ্রহণকারী প্রতিটি অ্যাসোসিয়েশন একটি স্মারক ফলক অর্জন করে। প্রতি আসরে সেমি-ফাইনালে পরাজিত দলের পাশাপাশি ফাইনলে অংশগ্রহণকারী উভয় দল একটি উৎসর্গীকৃত ফলক অর্জন করে। যদিও বর্তমানে পূর্বের মতো তৃতীয় নির্ধারণী ম্যাচ নেই, উয়েফা ২০০৮ সালে প্রথমবারের মতো সেমি-ফাইনালে পরাজিত দলদের (তুরস্ক ও রাশিয়া) ব্রোঞ্জ পদক প্রদানের সিদ্ধান্ত করে এবং ২০১২ সালে একই কাজ করে, উক্ত আসরে জার্মানি এবং পর্তুগাল ব্রোঞ্জ পদক পেয়েছিল। তবে উয়েফা সিদ্ধান্ত নেয় যে, সেমি-ফাইনালে পরাজিত দলদের ২০১৬ সাল হতে আর ব্রোঞ্জ পদক প্রদান করা হবে না। এর পূর্বে তৃতীয় স্থান অর্জনকারী দলগুলোকে ব্রোঞ্জ পদক প্রদান করা হতো, যার সর্বশেষটি ১৯৮০ সালে অনুষ্ঠিত হয়েছে।
প্রতিযোগিতা
১৯৮০ সালের পূর্বে মাত্র চারটি দল এই প্রতিযোগিতায় চূড়ান্ত পর্বে খেলার জন্য উত্তীর্ণ হতো। ১৯৮০ সাল থেকে আটটি দল প্রতিদ্বন্দ্বিতা শুরু করে। ইউরোপীয় দেশগুলোর পক্ষে তাদের নিজস্ব মহাদেশীয় চ্যাম্পিয়নশিপের চেয়ে বিশ্বকাপে উত্তীর্ণ হওয়ার সহজ বলে ১৯৯৬ সালে এই প্রতিযোগিতাটি ১৬ দলে সম্প্রসারণ করা হয়েছিল; ১৯৮২, ১৯৮৬ এবং ১৯৯০ বিশ্বকাপে ২৪টি দলের মধ্যে ইউরোপের ১৪টি দল ছিল, যেখানে ইউরোপীয় চ্যাম্পিয়নশিপের চূড়ান্ত পর্বে তখনো মাত্র ৮টি দল অংশগ্রহণ করতো।
জৈন্তিয়া
280px|thumb|জয়েন্তশ্বরী বাড়ি জৈন্তিয়া বাংলাদেশের একটি প্রাচীন স্বাধীন ও সমৃদ্ধশালী নারী রাজ্য হিসেবে পরিচিত। একে বিশ্বের সর্ব প্রথম নারী রাজ্য বলে ধারণা করা হয়। অচ্যূতচরণ চৌধুরী জৈন্তিয়া রাজ্যকে মহাভারত সময় কালের বলে বর্ণনা দিয়েছেন। মহাভারত সময় কালে জয়ন্তীয়া রাজ্যের অধীশ্বরী ছিলেন প্রমীলা। মহাভারত ও অন্যান্য শাস্ত্র গ্রন্থের বরাতে বলা হয়; কুরুক্ষেত্রের যুদ্ধ বিবরণীতে মহাবীর অর্জুনের স্ত্রী রাজ্য গমনের যে বর্ণনা পাওয়া যায় তাহা এই জয়ন্তীয়া রাজ্য। মহাবীর অর্জুন যধিষ্টরের "অশ্ব মেধযজ্ঞে" জয়ন্তীয়া রাজ্যে এসেছিলেন। বীর নারী প্রমীলা কর্তৃক অশ্ব মেধ বেঁধে রাখার কারণ অর্জুনের সাথে রাণীর যুদ্ধ সংঘটিত হয়। অবশেষে জয়ন্তীয়া রাণী অর্জুনের কাছে পরাজিত হলে অর্জুনের সাথে তার বিবাহ হয় এবং জয়ন্তীয়া জয়ের পরে বীর অর্জুন তথা হতে মণিপুর রাজ্যে গিয়েছিলেন। উক্ত ঘটনার পর দীর্ঘকাল যাবত জয়ন্তীয়া হিন্দু রাজাদের দ্বারা শাসিত হতো। এগার'শ শতকে জয়ন্তীয়ায় কামদেব নামে অধীপতির রাজত্বের উল্লেখ পাওয়া যায়।
উয়েফা ইউরোপীয় চ্যাম্পিয়নশিপ
প্রতিযোগিতা
২০১৬ সালে এই প্রতিযোগিতাটি ২৪টি দলে সম্প্রসারণ করা হয়েছিল। ২০০৭ সালে, চেকোস্লোভাকিয়া, যুগোস্লাভিয়া এবং সোভিয়েত ইউনিয়নের বিচ্ছেদের পর ইউরোপে ফুটবল অ্যাসোসিয়েশনের সংখ্যা বৃদ্ধি এবং ইসরায়েল ও কাজাখস্তানের অন্তর্ভুক্তির কারণে স্কটল্যান্ড এবং আয়ারল্যান্ড প্রজাতন্ত্র দ্বারা শুরু করা ২৪টি দলে এই প্রতিযোগিতার সম্প্রসারণ নিয়ে অনেক আলোচনা হয়েছিল। উয়েফার তৎকালীন সভাপতি মিশেল প্লাতিনি এই প্রতিযোগিতায় দলের সংখ্যা বৃদ্ধির পক্ষে ছিলেন। তবে ২০০৭ সালের ১৭ই এপ্রিল তারিখে উয়েফার নির্বাহী কমিটি আনুষ্ঠানিকভাবে ২০১২ সালের আসর হতে দলের সংখ্যা সম্প্রসারণের বিরুদ্ধে সিদ্ধান্ত নিয়েছিল। ২০০৮ সালের জুন মাসে, প্লাতিনি ইঙ্গিত দিয়েছিলেন যে উয়েফা ২০১৬ সাল থেকে শুরু করে ভবিষ্যতের আসরগুলোতে ১৬ দল থেকে ২৪টি দলে অংশগ্রহণ করবে। ২৫শে সেপ্টেম্বর ফ্রান্ৎস বেকেনবাউয়ার ঘোষণা করেছিলেন যে, ২৪টি দলের সম্প্রসারণের বিষয়ে একটি চুক্তি হয়েছে এবং পরের দিন এই বিষয়ে আনুষ্ঠানিকভাবে ঘোষণা দেওয়া হবে।
অংশগ্রহণকারী দলগুলো বাছাইপর্বের মাধ্যমে নির্ধারিত হয়: ১৯৬০ এবং ১৯৬৪ সালে হোম এবং অ্যাওয়ে প্লে-অফের মাধ্যমে দলগুলো নির্ধারিত হয়েছিল; ১৯৬৮ সাল থেকে উত্তীর্ণ দলগুলো গ্রুপ এবং প্লে-অফ উভয় খেলার মাধ্যমে নির্ধারিত হয়। চূড়ান্ত পর্বে অংশগ্রহণ নির্ধারিত হওয়ার পরে আয়োজক দেশটি সেম-ফাইনালে অংশগ্রহণকারী চার দল হয়ে নির্বাচিত হতো। ১৯৮০ সাল থেকে শুরু হওয়া চূড়ান্ত পর্বের সম্প্রসারণের পর থেকে আয়োজক দেশ অথবা দেশগুলোকে আগে থেকেই নির্ধারণ করা হয়, যার ফলে স্বয়ংক্রিয়ভাবে চূড়ান্ত পর্বে উত্তীর্ণ হয়।
বাছাইপর্ব
চূড়ান্ত পর্বে উত্তীর্ণের জন্য, একটি দলকে অবশ্যই উত্তীর্ণ হওয়ার জন্য বিদ্যমান অবস্থানের মধ্যে একটিতে শেষ করতে হবে অথবা প্লে-অফ ম্যাচে জয়লাভ করতে হবে। এরপর, একটি দল স্বাগতিক দেশে আয়োজিত চূড়ান্ত পর্বে অংশগ্রহণ করে, যদিও স্বাগতিক দেশ স্বয়ংক্রিয়ভাবে এই প্রতিযোগিতার চূড়ান্ত পর্বে অংশগ্রহণ করে। ফাইনালের প্রায় দুই বছর পূর্বে, পূর্ববর্তী ফিফা বিশ্বকাপের পরে শরৎকালে বাছাইপর্ব পর্ব শুরু হয়।
বাছাইপর্বের জন্য গ্রুপগুলো পাত্র ব্যবহার করে উয়েফা কমিটি দ্বারা বণ্টন করা হয়। পূর্ববর্তী ফিফা বিশ্বকাপ বাছাইপর্ব এবং সর্বশেষ ইউরোপীয় চ্যাম্পিয়নশিপের বাছাইপর্বে দলগুলোর ফলাফলের উপর ভিত্তি করে বণ্টন করা হয়, যার মধ্যে পূর্ববর্তী আসরের চ্যাম্পিয়ন দল এবং অন্যান্য দল রয়েছে। দলগুলোর ক্ষমতার সঠিক দৃষ্টিভঙ্গি পেতে, একটি র‍্যাঙ্কিং নির্ধারণ করা হয়। এটি একটি নির্দিষ্ট দল দ্বারা অর্জন করা মোট পয়েন্টের সংখ্যা এবং খেলাগুলোর সংখ্যা অর্থাৎ প্রতি খেলায় পয়েন্ট অনুযায়ী গণনা করা হয়। একটি দল পূর্ববর্তী দুইটি প্রতিযোগিতার মধ্যে একটি আয়োজন করার ক্ষেত্রে এবং স্বয়ংক্রিয়ভাবে উত্তীর্ণ হওয়ার ক্ষেত্রে, শুধুমাত্র সাম্প্রতিক বাছাইপর্বের প্রতিযোগিতার ফলাফল ব্যবহার করা হয়। যদি প্রতি খেলায় দুইটি দলের সমান পয়েন্ট থাকে, তবে কমিটি তখন নিম্নোক্ত নিয়মের ওপর ভিত্তি করে দলের অবস্থান নির্ধারণ করে:
বাছাইপর্বের খেলাগুলো গ্রুপ বিন্যাসে আয়োজন করা হয়, পূর্ব সংজ্ঞায়িত বীজ যুক্ত পাত্র থেকে ড্র মাধ্যমে গ্রুপে দলের অবস্থান নির্ধারিত হয়। পূর্ববর্তী বিশ্বকাপের বাছাইপর্বের পরে ড্র অনুষ্ঠিত হয়। উয়েফা ইউরো ২০২০-এর জন্য বাছাইপর্ব দশটি গ্রুপ নিয়ে গঠিত হয়েছিল; ৬ দল বিশিষ্ট পাঁচটি এবং ৪ দল বিশিষ্ট পাঁচটি।
প্রতিটি গ্রুপের খেলাগুলো লীগ বিন্যাসে আয়োজন করা হয়, যেখানে দলগুলো একে অপরকে বিরুদ্ধে হোম এবং অ্যাওয়ে ম্যাচে মুখোমুখি হয়। অতঃপর শীর্ষ দুই দল চূড়ান্ত পর্বের জন্য উত্তীর্ণ হয়, অবশিষ্ট অবস্থান উয়েফা নেশনস লীগে তাদের র‍্যাঙ্কিংয়ের উপর নির্ভর করে প্লে-অফ দ্বারা নির্ধারণ করা হয়। অধিকাংশ লীগের মতো, জয়ের জন্য তিনটি পয়েন্ট প্রদান করা হয়, ড্রয়ের জন্য একটি এবং হারের জন্য কোন পয়েন্ট প্রদান করা হয়নি। সব ম্যাচ খেলার পর সমান পয়েন্ট থাকা এক বা একাধিক দলের ক্ষেত্রে, সমতা দূর করতে নিম্নলিখিত নিয়মগুলো প্রয়োগ করা হয়:
চূড়ান্ত পর্ব
২০১৬ সালের আসরের জন্য, ২৪টি দলে সম্প্রসারণ করা হয়েছিল, যার অর্থ হচ্ছে চারটি করে দল ছয়টি গ্রুপে বিভক্ত করা হয়েছে, ছয়টি গ্রুপ বিজয়ী, ছয়টি গ্রুপ রানার-আপ এবং চারটি সেরা তৃতীয় স্থানাধিকারী দল ১৬ দলের পর্বের জন্য উত্তীর্ণ হয়েছে। গ্রুপ পর্বে ম্যাচগুলো লীগ বিন্যাসে আয়োজন করা হয়, যেখানে একটি দল একবার তার প্রতিপক্ষ দলের মুখোমুখি হয়। একই পয়েন্ট পদ্ধতি ব্যবহার করা হয় (জয়ের জন্য তিন পয়েন্ট, ড্রয়ের জন্য এক পয়েন্ট, পরাজয়ের জন্য কোন পয়েন্ট নেই)। গ্রুপ পর্বের ম্যাচের জন্য যে সময়সূচী তৈরি করা হয়, সেখানে একটি গ্রুপের শেষ দুটি ম্যাচ একই সাথে শুরু করতে হয়। প্রতিটি গ্রুপের বিজয়ী এবং রানার-আপ পরবর্তী পর্বে উত্তীর্ণ হয়, যেখানে নকআউট পদ্ধতি ব্যবহার করা হয় (দুটি দল একবার একে অপরের মুখোমুখি হয়, বিজয়ী দল পরবর্তী পর্বে উত্তীর্ণ হয়), এটি পরবর্তী সকল পর্বের ক্ষেত্রে ব্যবহৃত হয়। কোয়ার্টার-ফাইনালের বিজয়ী দল সেমি-ফাইনালে উত্তীর্ণ হয়, অতঃপর সেমি-ফাইনালে বিজয়ী দুই দল ফাইনালে মুখোমুখি হয়। যদি নকআউট পর্বে, যদি একটি খেলার ফলাফল ৯০ মিনিট পরেও সমতায় থাকে, অতিরিক্ত সময়ের খেলা অনুষ্ঠিত হবে খেলা হয় (১৫ মিনিট করে দুই অর্ধে ৩০ মিনিট), যেখানে প্রতিটি দলের ষষ্ঠ খেলোয়াড় বদল করার অনুমতি দেওয়া হয়। যদি অতিরিক্ত সময়ের পরেও খেলার ফলাফল সমতায় থাকে, তবে খেলার ফলাফল পেনাল্টি শুট-আউটের মাধ্যমে নির্ধারণ করা হয়। ফিফা বিশ্বকাপের মতো এই প্রতিযোগিতায় কোন তৃতীয় স্থান নির্ধারণী ম্যাচ নেই।
১৮০৯
১৮০৯ গ্রেগরীয় বর্ষপঞ্জির একটি সাধারণ বছর।
শিবল তেজ সিং মন্দির
শিবল তেজ সিং মন্দির (সংস্কৃত:शिवल तेज सिंह मन्दिर),(উর্দু:شیوالا تیجا سنگھ مندر) পাকিস্তানের পাঞ্জাব প্রদেশের শিয়ালকোট শহরে অবস্থিত একটি ঐতিহ্যবাহী হিন্দু মন্দির। মন্দিরটি ভগবান শিবের উপাসনাস্থল। সরদার তেজ সিং মন্দিরটি নির্মাণ করেন। ১৯৪৭ সাল হতে মন্দিরটির কার্যক্রম বন্ধ ছিল। ৭২ বছর অচল থাকার পর, ২০১৯ সালে মন্দিরটি আবার সক্রীয় হয়।
ইতিহাস
সর্দার তেজ সিং দ্বারা এই মন্দিরটি নির্মিত হয়েছিল। ১৯৪৭ সালে দেশবিভাজনের সময় মন্দিরটি বন্ধ করে দেওয়া হয়। ১৯৯২ সালে বাবরী মসজিদ ভাঙ্গার ঘটনায় পরিপ্রেক্ষিতে কিছু দুষ্কৃতী মন্দিরটির আংশিক ক্ষতি করে। ২০১৫ সালে, ধ্বংসপ্রাপ্ত শিবল তেজ সিং মন্দিরটির সংস্কার করার জন্য,স্থানীয় হিন্দু নেতৃত্বগণ পাকিস্তান সরকারের কাছে আবেদন জানায়
সংস্কার
৭২ বছর ধরে বন্ধ থাকার পর, প্রধানমন্ত্রী ইমরান খান হিন্দুদের জন্য মন্দিরটি উন্মুক্ত করেন। পাকিস্তান সরকারের ইভাকুই ট্রাস্ট প্রোপার্টি বোর্ড নামক এক সংস্থা, লাহোরের নিকটবর্তী শ্রী গঙ্গারাম হেরিটেজ ফাউন্ডেশনের সাহায্যে মন্দিরটির সংস্কার ও সংরক্ষণের পরিকল্পনা করেছিল। ২০১৯ সালে পাকিস্তান সরকার পরিকল্পনাটির বাস্তবায়ন করে ও মন্দিরটি পুনঃসংস্কার করে ও সমস্ত দায়িত্বভার পাকিস্তান হিন্দু পরিষদের উপর অর্পণ করে যাতে শিবল তেজ সিং মন্দিরে তীর্থযাত্রার পথ সুগম হয় ও সমস্ত হিন্দু সংস্কৃতির পালন করা হয়।
ম্যালকম
ম্যালকম ফিলিপে সিলভা দে অলিভিয়েরা (জন্ম: ২৬ ফেব্রুয়ারি ১৯৯৭), যিনি ম্যালকম নামে পরিচিত, একজন ব্রাজিলীয় পেশাদার ফুটবলার যিনি উইঙ্গার হিসেবে রাশিয়ার ক্লাব জেনিত সেইন্ট পিটার্সবার্গ এর হয়ে খেলেন।
ম্যালকমের ফুটবলার জীবনের হাতেখড়ি হয় ব্রাজিলের ক্লাব করিন্থিয়ান্স এ। ২০১৪ সালে করিন্থিয়ান্সে এ ম্যালকম তার পেশাদার ফুটবলার জীবন শুরু করেন। ২০১৫ সালে তিনি ফরাসি ক্লাব বোর্দোতে যোগ দেন। ২০১৮ সালে ৪কোটি ১০ লক্ষ ইউরোর বিনিময়ে স্পেনের ক্লাব বার্সেলোনা ম্যালকমকে কিনে নেয়। ২০১৯ সালে জেনিত সেইন্ট পিটার্সবার্গ ৪ কোটি ইউরোর বিনিময়ে ম্যালকমকে কিনে নেয়।
ম্যালকম ব্রাজিল অনূর্ধ্ব-২০ ও অনূর্ধ্ব-২৩ দলে খেলেছেন। তিনি ২০১৫ সালের ফিফা অনূর্ধ্ব-২০ বিশ্বকাপে রানার-আপ হওয়া ব্রাজিল অনূর্ধ্ব-২০ দলের সদস্য ছিলেন।
কিউবার কমিউনিস্ট পার্টি
কিউবার কমিউনিস্ট পার্টি (স্পেনীয় ভাষা : Partido Comunista de Cuba, PCC) হল কিউবার বর্তমান শাসক রাজনৈতিক দল। এটি একটি মার্ক্সবাদী-লেনিনবাদী সংগঠন। কিউবার অধুনা সংবিধানে পার্টির ভূমিকা আলোচিত হয়েছে এইভাবে যে, "পার্টি সমাজ এবং রাষ্ট্রের নেতৃত্বদানকারী চালিকাশক্তি"। পার্টির বর্তমান সাধারণ সম্পাদক হলেন রাউল কাস্ত্রো, উপ-সাধারণ সম্পাদক হলেন José Ramón Machado।
ইতিহাস
কিউবার প্রজাতন্ত্রের সূচনালগ্ন থেকেই কিউবায় বহু কমিউনিস্ট এবং নৈরাজ্যবাদী সংগঠনের অস্তিত্ব ছিল। আন্তর্জাতিক ভাবে স্বীকৃত কিউবার কমিউনিস্ট পার্টি প্রথম প্রতিষ্ঠিত হয় ১৯২০-র দশকে। পরবর্তীকালে নির্বাচনী প্রয়োজনে দলটির নাম পরিবর্তিত করে রাখা হয় পপ্যুলার সোশ্যালিস্ট পার্টি। ১৯৫৯ সালের বিপ্লবের দু'বছর পর ১৯৬১ সালের জুলাই মাসে ফিদেল কাস্ত্রোর নেতৃত্বাধীন "২৬ জুলাই আন্দোলন", ব্লাস রোকার নেতৃত্বাধীন "পপ্যুলার সোশ্যালিস্ট পার্টি", এবং "রেভলিউশনারি ডিরেক্টরি মার্চ ১৩" মিলিত হয়ে গঠন করে "সম্মিলিত বিপ্লবী সংগঠনসমূহ"। ১৯৬১ সালের ২৬ মার্চ এই সম্মিলিত সংগঠনটির নামকরণ হয় "সংযুক্ত কিউবার সমাজতান্ত্রিক বিপ্লবী পার্টি"। ১৯৬৫ সালের ৩ অক্টোবর এই সংগঠনটি পুনরায় নাম পরিবর্তিত করে হয় "কিউবার কমিউনিস্ট পার্টি"। বর্তমানে কিউবায় কমিউনিস্ট পার্টিই হল একমাত্র স্বীকৃত রাজনৈতিক দল। অন্যান্য রাজনৈতিক দলগুলি অবৈধ ঘোষিত না হলেও তাদের এই দ্বীপরাষ্ট্রে এমন কোন প্রচার চালানো সম্পূর্ণ নিষিদ্ধ যা প্রতিবিপ্লবের সূচনা করতে পারে।
আনুষ্ঠানিক ভাবে গঠিত হওয়ার প্রথম পনেরো বছর পর্যন্ত পলিটব্যুরোর বাইরে কমিউনিস্ট পার্টি ছিল সম্পূর্ণ নিষ্ক্রিয়। ১০০ সদস্যবিশিষ্ট কেন্দ্রীয় কমিটির বৈঠক খুব কমই অনুষ্ঠিত হত এবং প্রতিষ্ঠার প্রায় দশ বছর পরে দলের প্রথম নিয়মিত পার্টি কংগ্রেস আয়োজিত হয়। ১৯৬৯ সালে দলটির সদস্যসংখ্যা ছিল মাত্র ৫৫০০০, অর্থাৎ কিউবার মোট জনসংখ্যার ০.৭%। এর ফলে কিউবার কমিউনিস্ট পার্টি ছিল বিশ্বের ক্ষুদ্রতম শাসক রাজনৈতিক দল। ১৯৭০-এর দশকে পার্টির সংগঠন বৃদ্ধি পেতে শুরু করে। ১৯৭৫ সালে আয়োজিত প্রথম পার্টি কংগ্রেসের সময় পার্টির সদস্যসংখ্যা ছিল দুই লক্ষেরও অধিক। এই সময় কেন্দ্রীয় কমিটির বৈঠক নিয়মিত অনুষ্ঠিত হতে থাকে এবং সমাজে কমিউনিস্ট পার্টির নেতৃত্বদানকারী ভূমিকা গুরুত্বপূর্ণ হয়ে ওঠে। ১৯৮০ সালে পার্টির সদস্যসংখ্যা বেড়ে দাঁড়ায় ৪৩০০০০ এবং ১৯৮৫ সালে তা আরও বর্ধিত হয়ে হয় ৫২০০০০। ১৯৯১ সালে সোভিয়েত ইউনিয়নের পতনের পরে প্রবল সঙ্কট দেখা দেওয়ায় দলের চতুর্থ পার্টি কংগ্রেস অনুষ্ঠিত হয় এবং সেখানে বিতর্ক এবং আলোচনার পথ প্রশস্ত রাখা হয় যাতে সেই বিশেষ সময়ে জনমত গঠন করা যায়। প্রায় তিন লক্ষ মানুষ রাজনৈতিক কাঠামো এবং অর্থনৈতিক নীতি সংক্রান্ত সেই প্রাক্‌-কংগ্রেস বিতর্ক এবং আলোচনায় অংশ নেন। ১৯৯১ সালের পার্টি কংগ্রেসে কিউবার কমিউনিস্ট পার্টিকে কেবলমাত্র "শ্রমিকশ্রেণির পার্টি" হিসেবে উল্লেখ না করে "কিউবান জাতির পার্টি" হিসেবে অভিহিত করা হয়।
কাঠামো
কিউবার কমিউনিস্ট পার্টর প্রথম পার্টি কংগ্রেস অনুষ্ঠিত হয় ১৯৭৫ সালে এবং পরবর্তী কংগ্রেসগুলি অনুষ্ঠিত হয় যথাক্রমে ১৯৮০, ১৯৮৬, ১৯৯১, এবং ১৯৯৭ সালে। ২০০৯ সালের জুলাই মাসে একটি ঘোষণা অনুসারে, ২০০৯-এ অনুষ্ঠেয় দলের ষষ্ঠ পার্টি কংগ্রেস অর্থনৈতিক সঙ্কটের কারণে পিছিয়ে দেওয়া হয় ।
১৯৯১ সাল পর্যন্ত দলের শীর্ষ অংশ ছিল পলিটব্যুরো এবং সচিবালয়। কিন্তু ১৯৯১ সাল থেকে এই দু'টি অংশকে একত্রিত করে ২০ সদস্যের অধিক সদস্য বিশিষ্ট একটি বর্ধিত পলিটব্যুরোয় রূপ দেওয়া হয়। কিন্তু ২০০২ সালে পুনরায় সচিবালয় গঠন করা হয়। এছাড়া দলের একটি কেন্দ্রীয় কমিটি রয়েছে যার সদস্যবৃন্দ দু'টি পার্টি কংগ্রেসের ব্যবধানে মিলিত হন। দলের পঞ্চম পার্টি কংগ্রেসে কেন্দ্রীয় কমিটির সদস্য সংখ্যা ২২৫ থেকে কমিয়ে ১৫০ করে দেওয়া হয়।
১৯৯৭ সালে দলের পঞ্চম পার্টি কংগ্রেসের সময়ে দলের সদস্যসংখ্যা ছিল ৭৮০০০০ এর অধিক। কিউবার কমিউনিস্ট পার্টির যুব কমিউনিস্ট লিগ নামে কটি যুব সংগঠনও রয়েছে যেটি সোভিয়েত কমসোমোলের আদলে গঠিত।